મહેસાણા જિલ્લામાં ઉંઝા સહિત કેટલાક તાલુકાઓમાં રેશનીંગ કાર્ડ ધારકોને દિવાળીના તહેવારોમાં જુના સડી ગયેલા અને પલળેલા ઝીણા ધૂળવાળા ઘઉંનો જથ્થો આપવામા આવતાં ભારે હોબાળા મચી ગયો છે, ખરાબી કવોલીટીવાળા ઘઉં આપીને સરકાર મધ્યમ વર્ગની જાણે મજાક કરતી હોય તેવો અહેસાસ લાભાર્થીઓમાં થતા દુકાનો પર ગ્રાહકો અને દુકાન સંચાલકો વચ્ચે ભારે બોલાચાલીના દૃશ્યો સાથે કાર્ડ ધારકોમાં નારાજગી છવાઈ ગઈ હતી.રાજ્ય સરકાર અત્યોદય, બી.પી.એલ સહિત ગરીબો માટે રાહત દરે દિવાળીના તહેવારોમાં બે રૂપિએ કિલોના ભાવે ઘઉંનો જથ્થો આપે છે. પરંતુ હાલમાં જિલ્લા કક્ષાએ એફ.સી.આઈ. ના ગોડાઉનમાંથી વિતરણ થયેલ ઘઉંનો જથ્થો વ્યાજબી ભાવની દુકાનો પર તોલવામાં આવતા ઘણો જાઈને ગ્રાહકોમાં હોબાળો મચી ગયો હતો. સદર ઘઉંનો જથ્થો પલળેલો-સડી ગયેલો અને ધૂળવાળો નિકળતાં દુકાનદારો અને ગ્રાહકો વચ્ચે બોલાચાલી થઈ હતી.